turjo4nis/wikipedia-bn-dump-20250701 huggingface dataset:
আউগুস্ট ভিলহেল্ম ফন শ্লেগেল

আউগুস্ট ভিলহেল্ম ফন শ্লেগেল (৮ সেপ্টেম্বর, ১৭৬৭ – ১২ মে, ১৮৪৫) জার্মান কবি, অনুবাদক ও সমালোচক। তিনি উইলিয়াম শেকসপিয়ারের রচনাগুলো অনুবাদ করেন, এবং এতে শেকসপিয়রের কাজগুলো জার্মান ধ্রুপদে পরিণত হয়। এছাড়া তিনি ইউরোপ মহাদেশের প্রথম সংস্কৃত ভাষার অধ্যাপক এবং ভগবত গীতার প্রথম অনুবাদক।

জীবনী 
আউগুস্ট ভিলহেল্ম ১৭৬৭ সালের ৮ই সেপ্টেম্বর হানোফারে জন্মগ্রহণ করেন। ১৮১২ সালের পর তার নামের সাথে ফন শ্লেগেল যুক্ত হয়। তার পিতা ইয়োহান আডলফ শ্লেগেল ছিলেন একজন লুথেরান পুরোহিত। আউগুস্ট হানোফার জিমনেসিয়ামে পড়াশুনা করেন এবং পরে গ্যটিঙেন বিশ্ববিদ্যালয় থেকে ডিগ্রি অর্জন করেন।

তথ্যসূত্র

বহিঃসংযোগ 
 
 
 
 
 
 

১৭৬৭-এ জন্ম
১৮৪৫-এ মৃত্যু
জার্মান কবি
জার্মান অনুবাদক
জার্মান সমালোচক
গ্যটিঙেন বিশ্ববিদ্যালয়ের প্রাক্তন শিক্ষার্থী
বন বিশ্ববিদ্যালয়ের প্রাক্তন শিক্ষক
জার্মান পুরুষ কবি
১৮শ শতাব্দীর জার্মান লেখক
উইলিয়াম শেকসপিয়রের অনুবাদক
ইয়াকপ গ্রিম

ইয়াকপ গ্রিম () (৪ জানুয়ারি, ১৭৮৫ - ২০ সেপ্টেম্বর, ১৮৬৩) জার্মান ভাষাতাত্ত্বিক, আইনজ্ঞ ও পুরাণবেত্তা। তিনি ভাষাবিজ্ঞানে গ্রিমের রীতির জন্য প্রসিদ্ধ। তার ভাই ভিলহেল্ম গ্রিম গ্রিম ভাতৃদ্বয়ের একজন এবং গ্রিম ভাইদের রূপকথার সহ-লেখক।

প্রাথমিক জীবন 
ইয়াকপ ১৭৮৫ সালের ৪ জানুয়ারি হেসেন-কাসেলে জন্মগ্রহণ করেন। তার পিতা ফিলিপ গ্রিম ছিলেন একজন আইনজীবী। তিনি ইয়াকপের ছেলেবেলায় মারা যান। ১৭৯৮ সালে তাকে এবং তার ছোটভাই ভিলহেল্ম গ্রিমকে কাসেলের একটি সরকারি স্কুলে ভর্তি করা হয়। ১৮০২ সালে তিনি মার্বুর্গ বিশ্ববিদ্যালয়ে আইন বিভাগে ভর্তি হন। পরের বছর তার ছোট ভাইও একই বিশ্ববিদ্যালয়ে ভর্তি হন।

কর্মজীবন

গ্রন্থাগারিক 
১৮০৮ সালে তার মায়ের মৃত্যুর পর তিনি কিং অফ ভেস্ট্‌ফালিয়ার জেরোম বোনাপার্টে গ্রন্থাগারের তত্ত্বাবধায়ক হিসেবে নিয়োগ লাভ করেন। তখন হেসেন-কাসেল নেপোলিয়ন বোনাপার্ট এর নিয়ন্ত্রণে ছিল। বোনাপার্ট তাকে রাজ্যসভার নিরীক্ষক হিসেবে নিয়োগ দেন। অল্প সময়েই তার বেতন ২০০০ থেকে ৪০০০ ফ্রাঁ হয়। বোনাপার্ট বিতাড়িত হওয়ার পর এবং নির্বাচক হিসেবে পুনঃপ্রতিষ্ঠিত হওয়ার পর ইয়াকপ ১৮১৩ সালে রাষ্ট্রদূত হিসেবে নিয়োগপ্রাপ্ত হন। ১৮১৪ সালে তাকে বইয়ের ক্ষতিপূরণ আদায়ের লক্ষ্যে ফ্রান্সে পাঠানো হয়। তিনি ১৮১৪ থেকে ১৮১৫ সালে ভিয়েনার কংগ্রেসে রাষ্ট্রদূত হিসেবে অংশগ্রহণ করেন। ভিয়েনা থেকে ফেরার পর তাকে পুনরায় প্যারিসে পাঠানো হয় বইয়ের ক্ষতিপূরণ আদায় নিশ্চিত করতে। ইতোমধ্যে তার ভাই ভিলহেল্ম কাসেল গ্রন্থাগারে নিয়োগ পান এবং ১৮১৬ সালে ইয়াকপকে ফল্কেলের অধীনে দ্বিতীয় গ্রন্থাগারিক হিসেবে নিয়োগ দেওয়া হয়। ১৮২৮ সালে ফল্কেলের মৃত্যুর পর দুই ভাই প্রথম ও দ্বিতীয় গ্রন্থাগারিক পদে নিয়োগ লাভের আশা করলেও পরে বই সংরক্ষণকারী রোমেলকে প্রথম স্থান দেওয়া হলে তারা অসন্তুষ্ট হন। ফলে তারা পরের বছর গটিঙেনে এ চলে যান। সেখানে ইয়াকপ অধ্যাপক ও গ্রন্থাগারিক পদে নিয়োগ পান এবং ভিলহেল্ম তার সহকারী হিসেবে নিয়োগ লাভ করেন।

পরবর্তী কাজ 
ইয়াকপ গটিঙেন সেভেন নামে পরিচিত অন্যান্য পণ্ডিতদের সাথে যোগ দেন। তারা সম্মিলিতভাবে হানোভার রাজ্যের সংবিধান রদকরণে বিরুদ্ধে স্বাক্ষর করেন। ফলে তিনি ১৮৩৭ সালে তার অধ্যাপনা হারান এবং হানোভার রাজ্য থেকে বিতাড়িত হন। সে এবং তার ভাই কাসেলে ফিরে যান। তারা প্রুশিয়ার রাজার নিমন্ত্রণে বার্লিনে যাওয়ার পূর্বে ১৮৪০ সাল পর্যন্ত কাসেলেই থাকেন। সেখানে তারা দুজনেই অধ্যাপক এবং একাডেমি অফ সায়েন্সেসের নির্বাচিত সদস্য হিসেবে নিয়োগ লাভ করেন। পরবর্তীতে তিনি আমেরিকান একাডেমি অফ আর্টস অ্যান্ড সায়েন্সেস এর পররাষ্ট্র সম্মাননা সদস্য হিসেবেও নির্বাচিত হন।

তথ্যসূত্র 

১৭৮৫-এ জন্ম
১৮৬৩-এ মৃত্যু
জার্মান ভাষাবিজ্ঞানী
জার্মান লেখক
জার্মান ব্যাকরণবিদ
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
১৯শ শতাব্দীর জার্মান লেখক
জার্মান ভাষাতাত্ত্বিক
জার্মান অভিধানকার
ফ্রান্‌ৎস বপ

ফ্রান্‌ৎস বপ () (১৪ই সেপ্টেম্বর, ১৭৯১—২৩শে অক্টোবর, ১৮৬৭) একজন জার্মান ভাষাবিজ্ঞানী। তিনি ইন্দো-ইউরোপীয় ভাষাসমূহের তুলনামূলক গবেষণার একজন অগ্রপথিক ছিলেন। এ বিষয়ে তিনি বিপুল কাজ করেন।

বপ সংস্কৃত ভাষা শিক্ষার জন্য ১৮১২ সালে প্যারিসে যান এবং সেখানে দীর্ঘ ৫ বছর তিনি ভাষাটি অধ্যয়ন করেন। ১৮১৬ সালে তার প্রথম বই প্রকাশিত হয়, যার শিরোনাম ছিল  Über das Conjugationssystem der Sanskritsprache in Vergleichung mit jenem der griechischen, lateinischen, persischen und germanischen Sprache ("গ্রিক, লাতিন, পারসিক ও জার্মানীয় ভাষার সাথে সংস্কৃত ভাষার ক্রিয়ারূপ ব্যবস্থার তুলনা")। ১৮২৭ সালে তিনি তার দ্বিতীয় বই প্রকাশ করেন, যার শিরোনাম ছিল Ausführliches Lehrgebäude der Sanskritsprache ("সংস্কৃত ভাষার কাঠামোর বিশদ বিবরণ")।

বপের সর্বপ্রধান গবেষণাকর্ম ছিল Vergleichende Grammatik des Sanskrit, Zend, Griechischen, Lateinischen, Litthauischen, Altslawischen, Gotischen und Deutschen (সংস্কৃত, অবেস্তা, গ্রিক, লাতিন, লিথুয়ানীয়, প্রাচীন স্লাভোনীয়, গোথিক ও জার্মান ভাষার তুলনামূলক ব্যাকরণ)। এটি তিনি প্রায় বিশ বছর ধরে ছয়টি খণ্ডে প্রকাশ করেন (১৮৩৩, ১৮৩৫, ১৮৪২, ১৮৪৭, ১৮৪৯, ১৮৫২)।

তথ্যসূত্র

১৭৯১-এ জন্ম
১৮৬৭-এ মৃত্যু
জার্মান ভাষাবিজ্ঞানী
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
হামবোল্ড বিশ্ববিদ্যালয়ের শিক্ষক
জার্মান ভাষাতাত্ত্বিক
রাস্‌মুস রাস্ক

রাস্‌মুস রাস্ক () (নভেম্বর ২২, ১৭৮৭ - নভেম্বর ১৪, ১৮৩২) একজন ডেনীয় ভাষাতাত্ত্বিক ও পণ্ডিত। তিনি কয়েকটি ব্যাকরণ বই রচনা করেছেন এবং তুলনামূলক ধ্বনিতত্ত্ব ও রূপতত্ত্ব বা শব্দতত্ত্ব নিয়ে কাজ করেছেন। রাস্ক ভাষা শিক্ষার জন্য প্রথমে আইসল্যান্ড যান। সেখানে তিনি আইসল্যান্ডীয় ভাষায় তার প্রথম ব্যাকরণ বই রচনা করেন। পরে তিনি রাশিয়া, পার্সিয়া, ভারত ও সিলন (বর্তমান শ্রীলঙ্কা) ভ্রমণ করেন। তার মৃত্যুর কিছুদিন পূর্বে তিনি কোপেনহেগেন বিশ্ববিদ্যালয় এ প্রাচ্য ভাষার অধ্যাপক হিসেবে নিয়োগ লাভ করেন। রাস্ক মূলত তুলনামূলক ভাষাবিজ্ঞান এ তার অবদানের জন্য প্রসিদ্ধ, বিশেষ করে তার প্রাথমিক সূত্র যা পরে গ্রিম্‌স ল বা রাস্ক রুল নামে পরিচিত লাভ করে।

তথ্যসূত্র 

১৭৮৭-এ জন্ম
১৮৩২-এ মৃত্যু
ডেনীয় ভাষাবিজ্ঞানী
১৯শ শতাব্দীর ডেনীয় ভাষাবিজ্ঞানী
আইসল্যান্ডীয় ভাষা
১৯শ শতাব্দীর অনুবাদক
আউগুস্ট ফ্রিড্‌রিশ পট

আউগুস্ট ফ্রিড্‌রিশ পট () (১৪ই নভেম্বর, ১৮০২, নেটেলরেডে, হানোভার—৫ই জুলাই, ১৮৮৭, হালে) একজন প্রথম দিককার জার্মান ভাষাবিজ্ঞানী।

পট গ্যোটিঙেন বিশ্ববিদ্যালয়ে ধর্ম নিয়ে পড়াশোনা করার সময় তুলনামূলক ভাষাতত্ত্বে আগ্রহী হয়ে পড়েন। তিনি জার্মানির শহর সেলের একজন স্কুলমাস্টার হয়েছিলেন।  ১৯২৭ সালে তিনি ডক্টরেট অভিসন্দর্ভ সমাপ্ত করেন এবং বার্লিন বিশ্ববিদ্যালয়ে ফ্রান্‌ৎস বপের সাথে একত্রে গবেষণা করতে যান। বপ ছিলেন ইন্দো-ইউরোপীয় ভাষাবিজ্ঞানের একজন প্রধান অগ্রগামী ব্যক্তিত্ব। পট ১৮৩০ সালে সাধারণ ভাষাবিজ্ঞানের একজন অবেতনভোগী প্রভাষক হিসেবে বার্লিনে কাজ শুরু করেন। ১৮৩৩ সালে তিনি হালে বিশ্ববিদ্যালয়ে অধ্যাপক হিসেবে যোগ দেন। এখানেই তিনি বাকী জীবন কাটিয়ে দেন। তিনি ইন্দো-ইউরোপীয় ভাষাগুলির মধ্যকার ধ্বনি সাদৃশ্য ও বৈসাদৃশ্যের উপর ভিত্তি করে শব্দের ব্যুৎপত্তি নির্ণয়ের আধুনিক পদ্ধতি উদ্ভাবন করেন। এছাড়াও তিনি জিপসি জাতিদের মধ্যে প্রচলিত রোমানি ভাষার সবচেয়ে গুরুত্বপূর্ণ ভাষাবিদ হিসেবে পরিচিত ছিলেন।

তথ্যসূত্র 

১৯শ শতাব্দীর জার্মান ভাষাবিজ্ঞানী
১৮০২-এ জন্ম
১৮৮৭-এ মৃত্যু
হামবোল্ড বিশ্ববিদ্যালয়ের প্রাক্তন শিক্ষার্থী
রুডল্‌ফ ফন রাউমার

রুডল্‌ফ ফন রাউমার () (১৮১৫—১৮৭৬) একজন জার্মান ভাষাবিজ্ঞানী। তিনি এর্লাঙেন বিশ্ববিদ্যালয়ে পড়াশোনা করেন এবং আমৃত্যু সেখানেই শিক্ষকতা করেন। তিনি একাকী স্বভাবের ভাষাবিজ্ঞানী ছিলেন এবং ঐতিহ্যবাহী ব্যাকরণবিদ ও আধুনিক ভাষাবিজ্ঞানীদের মধ্যে সংঘটিত সমসাময়িক দ্বন্দ্বে তিনি সক্রিয় অংশ নেন নি। ফলে তার রচনাবলি অবহেলার শিকার হয়। বর্তমানে তাকে উনিশ শতকের ঐতিহাসিক ভাষাবিজ্ঞানের গবেষণা পদ্ধতির অন্যতম অবদানকারী হিসেবে গণ্য করা হয়।

তথ্যসূত্র

বহিঃসংযোগ 
 Rudolf von Raumer – Linguistic-Historical Change and the Natural-Historical Definition of Sounds

জার্মান ভাষাবিজ্ঞানী
১৮১৫-এ জন্ম
১৮৭৬-এ মৃত্যু
জার্মান ভাষাতাত্ত্বিক
ফ্রিড্‌রিশ আউগুস্ট ভোল্‌ফ

ফ্রিড্‌রিশ আউগুস্ট ভোল্‌ফ (১৫ ফেব্রুয়ারি, ১৭৫৯ – ৮ আগস্ট, ১৮২৪) একজন জার্মান ভাষাতাত্ত্বিক ও সমালোচক। তাকে সাংস্কৃতিক ভাষাতত্ত্বের জনক বলে অভিহিত করা হয়।

জীবনী
ভোল্‌ফ ১৭৫৯ সালের ১৫ ফেব্রুয়ারি হাইনরদে জন্মগ্রহণ করেন। তার পিতা ছিলেন একজন স্কুল শিক্ষক ও অরগ্যান বাদক। তিনি গ্রামার স্কুলে লাতিন ও গ্রিক ভাষা শিখেন, পাশাপাশি তিনি ফরাসি, ইতালীয়, স্পেনীয় ভাষা, ও সঙ্গীত শিখেন।

১৭৭৭ সালে স্বাধীনভাবে পাঠ গ্রহণে পর তিনি গটিঙেন বিশ্ববিদ্যালয়ে ভর্তি হন। কিংবদন্তি আছে, বিশ্ববিদ্যালয়ে সাংস্কৃতিক ভাষাতত্ত্ব বিভাগে কেউ না থাকা স্বত্বেও তিনি এই বিভাগেই ভর্তি হন।

১৭৭৯ থেকে ১৭৮৩ সাল পর্যন্ত তিনি ইলফ্রেড ও ওস্ট্রোডায় শিক্ষকতা করেন। ১৭৮৩ সালে তিনি প্লাতোর সিম্পোজিয়াম প্রকাশ করেন এবং এই প্রকাশনার জন্য তিনি প্রুশিয়ার হালে বিশ্ববিদ্যালয় থেকে সম্মাননা লাভ করেন।

১৮০৬ সালে হালের যুদ্ধের পর ভোল্‌ফের অধ্যাপনা শেষ হয়। তিনি বার্লিনে চলে যান। সেখানে তার ভিল্‌হেল্ম ফন হুম্বোল্টের সহায়তা লাভ করেন। মার্সেই শহরে যাওয়ার পথে তিনি মারা যান এবং তাকে সেখানে সমাধিস্থ করা হয়।

তথ্যসূত্র

আরও পড়ুন
  Friedrich Schleiermacher, "Ueber den Begriff der Hermeneutik mit Bezug auf F. A. Wolfs Andeutungen und Asts Lehrbuch", lecture delivered on 13 August 1829; published in Friedrich Schleiermachers sämtliche Werke III/3, 1838 (Schleiermacher makes reference to Ast's Grundlinien der Grammatik, Hermeneutik und Kritik (1808) and Wolf's Vorlesungen über die Enzyklopädie der Altertumswissenschaft (1831)); Richard E. Palmer, Hermeneutics, Northwestern University Press, 1969, ch. 6.
 Reinhard Markner, "Friedrich August Wolf. Eine Bibliographie."

১৭৫৯-এ জন্ম
১৮২৪-এ মৃত্যু
জার্মান ভাষাতাত্ত্বিক
গটিঙেন বিশ্ববিদ্যালয়ের প্রাক্তন শিক্ষার্থী
প্রুশিয়ান একাডেমি অফ সায়েন্সেসের সদস্য
আউগুস্ট শ্লাইখার

আউগুস্ট শ্লাইখার (; () (১৯শে ফেব্রুয়ারি, ১৮২১, মাইনিঙেন—৬ই ডিসেম্বর, ১৮৬১, ইয়েনা) একজন জার্মান ভাষাবিজ্ঞানী। তিনিই সম্ভবত প্রথম ভাষাবিজ্ঞানী যিনি ভাষাসমূহের উৎস ও বংশলতিকা প্রকাশ করার জন্য বৃক্ষচিত্রের আশ্রয় নেন। তিনি তুলনামূলক ভাষাবিচারের মাধ্যমে সমস্ত ইন্দো-ইউরোপীয় ভাষার আদি উৎসভাষা প্রত্ন ইন্দো-ইউরোপীয় ভাষা নির্মাণের চেষ্টা করেন।

তথ্যসূত্র 

জার্মান ভাষাবিজ্ঞানী
১৮২১-এ জন্ম
১৮৬৮-এ মৃত্যু
বন বিশ্ববিদ্যালয়ের প্রাক্তন শিক্ষার্থী
ভিলহেল্ম শেরার

ভিলহেল্ম শেরার (২৬শে এপ্রিল, ১৮৪১- ৬ই আগস্ট, ১৮৮৬) একজন জার্মান ভাষাতাত্ত্বিক ও সাহিত্য-ইতিহাসবিদ ছিলেন।

তথ্যসূত্র

আরো পড়ুন
 which in turn cites:
Victor Basch, Wilhelm Scherer et la philologie allemande (Paris, 1889)

বহিঃসংযোগ
 Wilhelm Scherer at Project Gutenberg.

জার্মান ভাষাতাত্ত্বিক
১৮৪১-এ জন্ম
১৮৮৬-এ মৃত্যু
হামবোল্ড বিশ্ববিদ্যালয়ের শিক্ষক
স্ট্রসবার্গ বিশ্ববিদ্যালয় অনুষদ
হের্মান গ্রাসমান

হের্মান গ্যুন্টার গ্রাসমান () (১৫ই এপ্রিল, ১৮০৯—২৬শে সেপ্টেম্বর, ১৮৭৭) একজন জার্মান ভাষাবিজ্ঞানী, গণিতবিদ ও পদার্থবিজ্ঞানী। তিনি একজন বহুশাস্ত্রজ্ঞ ছিলেন। তিনি নব্যমানবতাবাদ ও প্রকাশনা শিল্পের সাথেও জড়িত ছিলেন।

গণিতে অবদান
গণিতের একটি অত্যন্ত গুরুত্বপূর্ণ শাখা রৈখিক বীজগণিত এককভাবে আবিষ্কারের জন্য গ্রাসমানকে অনেক গণিতবিদ মরণোত্তর স্বীকৃতি দিয়েছেন।

পদার্থবিজ্ঞানে অবদান
গ্রাসমান একাধিক বর্ণের আলো মিশে মানুষের চোখে কীভাবে মিশ্র বর্ণের আলো হিসেবে উপলব্ধ হবে, সে ব্যাপারে একটি বীজগণিতনির্ভর তত্ত্ব দেন। এই তত্ত্বটি বর্ণ বিজ্ঞানে গ্রাসমানের বিধিসমূহ হিসেবে সুপরিচিত।

ভাষাবিজ্ঞানে অবদান
গ্রাসমান কর্মজীবনের প্রথম পর্যায়ে গণিত নিয়ে অনেক মৌলক অবদান রাখলেও তৎকালীন গণিতবিদ সম্প্রদায় তার কাজের মর্ম বুঝতে দেরি করে। তার রচিত গণিতের মৌলিক বইগুলি তার জীবদ্দশায় তেমন আদৃত হয়নি। ফলে শেষজীবনে গ্রাসমান গণিতে ধীরে ধীরে আগ্রহ হারিয়ে ঐতিহাসিক ভাষাবিজ্ঞান ও সংস্কৃত ভাষা সংক্রান্ত গবেষণার ব্যাপারে আগ্রহী হয়ে ওঠেন। তিনি জার্মান ভাষার ব্যাকরণের ওপরে বই লেখেন, জার্মান লোকগীতি সংগ্রহ করা শুরু করেন ও সংস্কৃত ভাষা শেখেন। তিনি ঋগ্বেদের জন্য প্রায় ২০০০ পৃষ্ঠা দীর্ঘ একটি সংস্কৃত-জার্মান অভিধান রচনা করেন এবং জার্মান ভাষায় সম্পূর্ণ ঋগ্বেদের অনুবাদ করেন, যার দৈর্ঘ্য ছিল ১০০০ পৃষ্ঠারও বেশি। শেষোক্ত দুই কাজের জন্য তিনি মার্কিন প্রাচ্যবিদ সমাজের (American Orientalists' Society আমেরিকান ওরিয়েন্টালিস্টস সোসাইটি) সদস্যপদ লাভ করেন।

গ্রাসমান ইন্দো-ইউরোপীয় ভাষাসমূহের একটি ধ্বনিবিধি আবিষ্কার করেন, যার নাম দেওয়া হয় গ্রাসমানের বিধি। ট্যুবিঙেন বিশ্ববিদ্যালয় থেকে ১৮৭৬ সালে তাকে ভাষাতত্ত্বে সম্মানসূচক ডক্টরেট সনদ প্রদান করা হয়।

তথ্যসূত্র

জার্মান ভাষাবিজ্ঞানী
জার্মান গণিতবিদ
১৮০৯-এ জন্ম
১৮৭৭-এ মৃত্যু
১৯শ শতাব্দীর অনুবাদক
হামবোল্ড বিশ্ববিদ্যালয়ের প্রাক্তন শিক্ষার্থী
পোমেরানিয়া প্রদেশের ব্যক্তিত্ব
ইয়োহানেস শ্মি‌ট‌ (ভাষাবিজ্ঞানী)

ইয়োহানেস শ্মি‌ট‌ () (২৯শে জুলাই, ১৮৪৩—৪ঠা জুলাই, ১৯০১) একজন জার্মান ভাষাবিজ্ঞানী। তিনি ভাষার বিকাশের তরঙ্গ তত্ত্ব (জার্মান ভাষায় Wellentheorie) আবিষ্কার করেন।

শ্মিট ব্রান্ডেনবুর্গ প্রদেশের প্রেন্‌ৎসলাউ শহরে জন্ম নেন। তিনি প্রখ্যাত ইন্দো-ইউরোপীয় শাস্ত্রজ্ঞ আউগুস্ট শ্লাইখারের কাছে সাংস্কৃতিক ভাষাতত্ত্ব অধ্যয়ন করেন। তিনি ইন্দো-ইউরোপীয় ভাষাসমূহের উপর, বিশেষ করে স্লাভীয় ভাষাসমূহের উপর বিশেষায়িত গবেষণা করেন। ১৮৬৫ সালে তিনি ডক্টরেট ডিগ্রী লাভ করেন এবং ১৮৬৬ সাল থেকে বার্লিনের একটি গ্যুমনাজিউম (gymnasium)-এ শিক্ষক হিসেবে পড়াতে থাকেন।

১৮৬৮ সালে বন বিশ্ববিদ্যালয় তাকে জার্মান ও স্লাভীয় ভাষাসমূহের অধ্যাপক হিসেবে কাজ করার অণুরোধ করে। বন থেকে ১৮৭২ সালে তিনি প্রকাশ করেন ডি ফের্ভান্টশাফট্‌স্‌ভের্হেল্টনিসে ডের ইন্ডোগের্মানিশেন ষ্প্রাখেন (Die Verwandtschaftsverhältnisse der indogermanischen Sprachen, "ইন্দো-জার্মানীয় ভাষাগুলির সম্পর্ক")। এই বইতেই তিনি তার বিখ্যাত তরঙ্গতত্ত্ব প্রথম উপস্থাপন করেন। এই তত্ত্ব অনুসারে কোন ভাষার নতুন বৈশিষ্ট্যগুলি একটি কেন্দ্রীয় বিন্দু থেকে দুর্বল থেকে দুর্বলতর সমকেন্দ্রিক বৃত্তের আকারে ছড়িয়ে পড়ে, ঠিক যেমন পানিতে পাথর ফেললে যে ঢেউয়ের সৃষ্টি হয়। এভাবে বিসদৃশ ভাষাসমূহের মধ্যে সম্পর্ক স্থাপন করা সম্ভব। তিনি এই তত্ত্বটি ১৮৭০-এর নব্যব্যাকরণবিদদের ধ্বনিবিধিগুলির বিরুদ্ধে উপস্থাপন করেছিলেন।

১৮৭৩ থেকে ১৮৭৬ সাল পর্যন্ত শ্মিট অস্ট্রিয়ার গ্রাৎস বিশ্ববিদ্যালয়ে সাংস্কৃতিক ভাষাতত্ত্বের অধ্যাপক ছিলেন। ১৮৭৬ সালে তিনি বার্লিনে ফিরে আসেন এবং সেখানে হুম্বোল্ট বিশ্ববিদ্যালয়ে অধ্যাপনা করেন। তিনি বার্লিনেই ৫৭ বছর বয়সে মারা যান।

ইয়োহানের শ্মিটের রচিত উল্লেখযোগ্য গ্রন্থাবলি 
 Zur Geschichte des indogermanischen Vocalismus (Part I). Weimar, H. Böhlau (1871)
 Die Verwandtschaftsverhältnisse der indogermanischen Sprachen. Weimar, H. Böhlau (1872)
 Zur Geschichte des indogermanischen Vocalismus (Part II). Weimar, H. Böhlau (1875)
 Die Pluralbildungen der indogermanischen Neutra. Weimar, H. Böhlau (1889)
 Kritik der Sonantentheorie. Eine sprachwissenschaftliche Untersuchung. Weimar, H. Böhlau (1895)

১৮৪৩-এ জন্ম
১৯০১-এ মৃত্যু
জার্মান ভাষাবিজ্ঞানী
বন বিশ্ববিদ্যালয়ের প্রাক্তন শিক্ষার্থী
হামবোল্ড বিশ্ববিদ্যালয়ের শিক্ষক
কার্ল ব্রুগমান

কার্ল ব্রুগ্‌মান () (১৬ই মার্চ, ১৮৪৯—২৯শে জুন, ১৯১৯) একজন জার্মান ভাষাবিজ্ঞানী। তিনি ইন্দো-ইউরোপীয় ভাষাতত্ত্বে তার কাজের জন্য বিখ্যাত।  তিনি কর্মজীবনের অধিকাংশ সময় লাইপ্‌ৎসিশ বিশ্ববিদ্যালয়ে সংস্কৃত ভাষা ও তুলনামূলক ভাষাতত্ত্বের অধ্যাপক ছিলেন।

তথ্যসূত্র 

১৮৪৯-এ জন্ম
১৯১৯-এ মৃত্যু
জার্মান ভাষাবিজ্ঞানী
আগস্ট লেসকিয়েন

আউগুস্ট লেসকিন () (৮ই জুলাই, ১৮৪০—২০শে সেপ্টেম্বর, ১৯১৬) একজন জার্মান ভাষাবিজ্ঞানী। তিনি ইন্দো-ইউরোপীয় ভাষাসমূহ এবং বিশেষত স্লাভীয় ভাষাসমূহের উপর গবেষণা করেন।

লেসকিন ১৮৬০ থেকে ১৮৬৪ সাল পর্যন্ত কিল ও লাইপ্‌ৎসিশে সাংস্কৃতিক ভাষাতত্ত্ব নিয়ে পড়াশোনা করেন। ১৮৬৪ থেকে ১৮৬৬ সাল পর্যন্ত তিনি লাইপ্‌ৎসিশ টোমাস স্কুলে লাতিন ও গ্রিক ভাষা পড়ান। ১৮৬৬ সালে তিনি ইয়েনা বিশ্ববিদ্যালয়ে আউগুস্ট শ্লাইখারের সাথে ইন্দো-ইউরোপীয় ভাষাসমূহের তুলনামূলক ভাষাবিজ্ঞানের উপর কাজ শুরু করেন। ১৮৬৭ সালে তিনি গ্যোটিঙেন বিশ্ববিদ্যালয়ে শিক্ষকতা করতে চলে যান। ১৮৬৮ সালে ইয়েনাতে তুলনামূলক সাংস্কৃতিক ভাষাতত্ত্ব ও সংস্কৃতের সহযোগী অধ্যাপক হিসেবে নিয়োগদান করা হয়। ১৮৭০ সাল থেকে তিনি লাইপ্‌ৎসিশ বিশ্ববিদ্যালয়ে স্লাভীয় ভাষাতত্ত্বের খণ্ডকালীন অধ্যাপক হিসেবে কাজ শুরু করেন। ১৮৭৬ সালে তাকে সেখানে স্থায়ী অধ্যাপক পদে চাকরি দেয়া হয়।

লেসকিন নব্যব্যাকরণবিদদের অন্যতম প্রতিষ্ঠাতা সদস্য ছিলেন। তিনি দক্ষিণ স্লাভীয় ভাষাসমূহ এবং প্রাচীন গির্জা স্লাভোনীয় ভাষাসমূহ ছাড়াও লিথুয়ানীয় ভাষার উপরেও গবেষণা করেন।

তথ্যসূত্র 
 Walther Killy and Rudolf Vierhaus (eds.) (1997). Deutsche Biographische Enzyklopädie (DBE). Volume 6: Kogel – Maxsein. München (u. a.): K.G. Saur. .
 Wilhelm Streitberg: "". In:  I (1913). .
 Wilhelm Streitberg: "". In:  VII (1919). .
 Harald Wiese: , Logos Verlag Berlin, 2007.

বহিঃসংযোগ 
 

১৮৪০-এ জন্ম
১৯১৬-এ মৃত্যু
জার্মান ভাষাবিজ্ঞানী
লাইপ্‌ৎসিশ বিশ্ববিদ্যালয়ের প্রাক্তন শিক্ষার্থী
বের্টোল্ড ডেলব্রুক

বের্টোল্ড ডেলব্রুক () (২৬শে জুলাই, ১৮৪২—৩রা জানুয়ারি, ১৯২২) একজন জার্মান ভাষাবিজ্ঞানী। তিনি ইন্দো-ইউরোপীয় ভাষাসমূহের তুলনামূলক বাক্যতত্ত্বের উপর গবেষণা করেন।

ডেলব্রুক ১৮৭০ থেকে ১৯১২ সাল পর্যন্ত ইয়েনা বিশ্ববিদ্যালয়ে সংস্কৃত ভাষা ও তুলনামূলক ভাষাবিজ্ঞানের অধ্যাপক ছিলেন। তার শ্রেষ্ঠ কাজ বাক্যতত্ত্বের উপর লেখা তিন খণ্ডের গ্রুন্ডরিস ডের ভের্গলাইখেন গ্রামাটিক ডের ইন্ডোগের্মানিশেন শ্‌প্রাখেন (Grundriss der vergleichenden Grammatik der indogermanischen Sprachen ইন্দো-জার্মানীয় ভাষাসমূহের তুলনামূলক ব্যাকরণের রূপরেখা), যা ১৮৯৩ থেকে ১৯০০ সালের ভেতরে প্রকাশিত হয়।

জার্মান ভাষাবিজ্ঞানী
১৮৪২-এ জন্ম
১৯২২-এ মৃত্যু
হামবোল্ড বিশ্ববিদ্যালয়ের প্রাক্তন শিক্ষার্থী
হের্মান পাউল

হের্মান অটো টেওডোর পাউল () (৭ই আগস্ট, ১৮৪৬, মাগদিবুর্গ — ২৯শে ডিসেম্বর, ১৯২১, মিউনিখ) একজন জার্মান ভাষাবিজ্ঞানী ও অভিধানকার। তিনি ব্রাইসগাউয়ের ফ্রাইবুর্গ বিশ্ববিদ্যালয়ের জার্মান ভাষা ও সাহিত্যের অধ্যাপক ছিলেন। তিনি একজন নব্যব্যাকরণবিদ ভাষাবিজ্ঞানীও ছিলেন।

জীবনী 
তিনি বার্লিন এবং লাইপজিগে পড়াশোনা করেছেন এবং ১৮৭৪ সালে ফ্রেইবুর্গ বিশ্ববিদ্যালয়ে জার্মান ভাষা ও সাহিত্যের অধ্যাপক হন। ১৮৯৩ সালে তিনি মিউনিখ বিশ্ববিদ্যালয়ে জার্মান ভাষাতত্ত্বের অধ্যাপক নিযুক্ত হন।  তিনি একজন বিশিষ্ট নিওগ্রামারিয়ান ছিলেন।

তথ্যসূত্র

বহিঃসংযোগ 
 হের্মান পাউলের প্রধান গ্রন্থ Prinzipien der Sprachgeschichte (ভাষার ইতিহাসের মূলনীতিসমূহ)-এর অংশবিশেষের ফরাসি অনুবাদ

জার্মান ভাষাবিজ্ঞানী
১৮৪৬-এ জন্ম
১৯২১-এ মৃত্যু
জার্মান অভিধানকার
হামবোল্ড বিশ্ববিদ্যালয়ের প্রাক্তন শিক্ষার্থী
লাইপ্‌ৎসিশ বিশ্ববিদ্যালয়ের প্রাক্তন শিক্ষার্থী
ফ্রিড্‌রিশ ক্লুগে

ফ্রিড্‌রিশ ক্লুগে () (২১ জুন, ১৮৫৬—২১ মে, ১৯২৬) একজন জার্মান ভাষাবিজ্ঞানী ও শিক্ষাবিদ। তিনি জার্মান ভাষার ক্লুগে ভাষাতত্ত্ব অভিধানের (Etymologisches Wörterbuch der deutschen Sprache) জন্য সর্বাধিক পরিচিত। অভিধানটি ১৮৮৩ সালে প্রথম প্রকাশিত হয়।

প্রাথমিক জীবন
ক্লুগে ১৯৫৬ সালে জার্মানির কলোগ্নেতে জন্মগ্রহণ করেন। তিনি লিপজিগ বিশ্ববিদ্যালয়, স্ট্রাসবার্গ বিশ্ববিদ্যালয় ও আলবার্ট লুড্‌ভিগস্‌ ইউনিভার্সিটি অফ ফ্রিবার্গ-এ তুলনামূলক ভাষাবিজ্ঞান, দ্রুপদী ভাষাতত্ত্ব ও আধুনিক ভাষাতত্ত্ব বিষয়ে পড়াশুনা করেন। বিশ্ববিদ্যালয়ে ছাত্রাবস্থায় লিপজিগে তার শিক্ষক ছিলেন অগাস্ট লেস্কিন, জর্জ কার্টিয়াস, ফ্রিড্‌রিশ কার্ল থিওদর জার্ঙ্ক, ও রুডলফ হিল্ডব্র্যান্ড এবং স্ট্রাসবার্গে হেইনরিশ হাবস্‌মান, বার্নহার্ড তেন ব্রিঙ্ক ও এরিশ স্মিড্‌ত।

কর্মজীবন
১৮৮০ সালে ক্লুগে স্ট্রাসবার্গ বিশ্ববিদ্যালয়ের ইংরেজি ও জার্মান ভাষাতত্ত্ব বিষয়ের শিক্ষক হিসেবে যোগদান করেন। ১৮৮৪ সালে জার্মান ভাষাতত্ত্ব বিষয়ের সহকারী প্রভাষক হিসেবে জেনা বিশ্ববিদ্যালয়-এ যোগ দেন এবং ১৮৮৬ সালে পূর্ণ প্রভাষক হন। ১৮৯৩ সালে হার্মান পলের উত্তরসূরী হিসেবে ফ্রিবার্গে জার্মান ভাষা ও সাহিত্যের অধ্যাপক পদে নিয়োগ লাভ করে।

মৃত্যু
ক্লুগে ২১ মে, ১৯২৬ সালে ফ্রিবার্গে মৃত্যুবরণ করেন।

তথ্যসূত্র

বহিঃসংযোগ
Portraits of Linguists and their studies in the area of the Old Germanic Languages 

১৮৫৬-এ জন্ম
১৯২৬-এ মৃত্যু
কলোগ্নের ব্যক্তিত্ব
জার্মান ভাষাবিজ্ঞানী
জার্মান পুরুষ লেখক
জেনা বিশ্ববিদ্যালয়ের প্রাক্তন শিক্ষক
ফ্রিবার্গ বিশ্ববিদ্যালয়ের প্রাক্তন শিক্ষক
ফ্রিবার্গ বিশ্ববিদ্যালয়ের প্রাক্তন শিক্ষার্থী
জার্মান অভিধানকার
জার্মান ভাষাতাত্ত্বিক
ভিলহেল্ম ব্রাউনে

ভিলহেল্ম ব্রাউনে () (২০শে ফেব্রুয়ারি, ১৮৫০—১০ই নভেম্বর, ১৯২৬) একজন জার্মান ভাষাবিজ্ঞানী। তিনি জার্মানীয় ভাষাগুলির ইতিহাসের উপর গুরুত্বপূর্ণ রচনা প্রকাশ করেন।

ব্রাউনে-র উল্লেখযোগ্য গ্রন্থ 
 Althochdeutsches Lesebuch, zusammengestellt und mit Wörterbuch versehen von Wilhelm Braune. First edition Halle: Niemeyer, 1875. 17th ed. by Ernst Ebbinghaus. Tübingen: Niemeyer, 1994.
 Althochdeutsche Grammatik. Laut- und Formenlehre, von Wilhelm Braune. Halle: Niemeyer, 1886. 15th ed. by Ingo Reiffenstein. Tübingen: Niemeyer, 2004.
 Gotische Grammatik mit Lesestücken und Wörterverzeichnis von Wilhelm Braune. Halle: Niemeyer, 1880. 18th ed. by Ernst Ebbinghaus. Tübingen: Niemeyer, 1973.

জার্মান ভাষাবিজ্ঞানী
১৮৫০-এ জন্ম
১৯২৬-এ মৃত্যু
জার্মান ভাষাতাত্ত্বিক
হাইডেলবার্গ বিশ্ববিদ্যালয়ের শিক্ষক
ফের্দিনঁ দ্য সোস্যুর

ফের্দিনঁ দ্য সোস্যুর (, আ-ধ্ব-ব: [fɛʁdinɑ̃ də sosyʁ]; ২৬ নভেম্বর ১৮৫৭ – ২২ ফেব্রুয়ারি ১৯১৩) ছিলেন একজন সুইস ভাষাতাত্ত্বিক, সঙ্কেততাত্ত্বিক ও দার্শনিক। তাঁর প্রদত্ত ধারণাগুলি বিংশ শতাব্দীতে ভাষাবিজ্ঞান ও সঙ্কেতবিজ্ঞান উভয় ক্ষেত্রেই অনেক গুরুত্বপূর্ণ ক্রমবিকাশের ভিত্তি স্থাপন করেছিল। তাঁকে বিংশ শতাব্দীর ভাষাতত্ত্বের অন্যতম প্রতিষ্ঠাতা এবং চিহ্নতত্ত্বের প্রধান দুই প্রতিষ্ঠাতার একজন হিসেবে বিবেচনা করা হয়।

রয় হ্যারিস নামক তাঁর এক অনুবাদক ভাষাতত্ত্বে সোস্যুরের অবদানকে সংক্ষিপ্তসার করেছেন এই বলে যে, “মানববিজ্ঞানের গোটা পরিসরে, বিশেষত ভাষাবিজ্ঞান, দর্শন, মনোবিজ্ঞান, সমাজবিজ্ঞান ও নৃবিজ্ঞান শাস্ত্রে।” যদিও সেগুলি সময়ের সাথে সাথে সম্প্রসারণ ও সমালোচনার মুখোমুখি হয়েছে করেছে, সোস্যুরের প্রবর্তিত সুসংগঠিত মাত্রাগুলি ভাষিক প্রপঞ্চে সমসাময়িক পদ্ধতিগুলোকে উদ্বুদ্ধ করে চলেছে। প্রাগ স্কুলের ভাষাতাত্ত্বিক ইয়ান মুকারভস্কির মতে সোস্যুরের “ভাষিক চিহ্নের অভ্যন্তরীণ কাঠামো আবিষ্কার চিহ্নকে নিছক শব্দশৈলিক ‘বস্তু’ ... এবং মানসিক প্রক্রিয়া উভয় থেকেই আলাদা করেছে”, এবং এই বিকাশের ফলে “কেবল ভাষাতত্ত্বের জন্যই নয়, ভবিষ্যৎ সাহিত্যতত্ত্বের জন্যও নতুন দ্বারের উন্মোচন হয়েছে।” রুকাইয়া হাসান বলেন যে, “সোস্যুরের ভাষিক চিহ্নের তত্ত্বের প্রভাব এমনই যে এরপর থেকে আধুনিক ভাষাতাত্ত্বিকগণ ও তাঁদের তত্ত্বগুলোকে তাঁর নাম উল্লেখের মাধ্যমে স্থাপন করা হয়: এগুলো উল্লেখের পরে অবস্থান করে আসছে: এগুলি প্রাক-সোস্যুরীয়, সোস্যুরীয়, সোস্যুরবিরোধী, উত্তর-সোস্যুরীয় অথবা অ-সোস্যুরীয় হিসেবে পরিচিত।”

তথ্যসূত্র 

সুইস ভাষাবিজ্ঞানী
১৮৫৭-এ জন্ম
১৯১৩-এ মৃত্যু
১৯শ শতাব্দীর প্রাবন্ধিক
২০শ শতাব্দীর প্রাবন্ধিক
লাইপ্‌ৎসিশ বিশ্ববিদ্যালয়ের প্রাক্তন শিক্ষার্থী
সংস্কৃতির দার্শনিক
ভাষার দার্শনিক
সুইজারল্যান্ডীয় দার্শনিক
উইলিয়াম জোন্স (ভাষাতাত্ত্বিক)

উইলিয়াম জোন্স (২৮ সেপ্টেম্বর ১৭৪৬— ২৭ এপ্রিল ১৭৯৪) একজন ইংরেজ ভাষাতাত্ত্বিক। তিনি ছিলেন অ্যাংলো-ওয়েলশ ভাষাতত্ত্ববিদ, বাংলার ফোর্ট উইলিয়ামের সুপ্রিম কোর্টের বিচারিক আদালতের নিম্ন বিচারক এবং প্রাচীন ভারতের একজন পণ্ডিত, বিশেষ করে ইউরোপীয় ও ভারতীয় ভাষার মধ্যে সম্পর্ক আবিস্কারে তার প্রস্তাবের জন্য তিনি পরিচিত, পরে যেটি ইন্দো-ইউরোপীয় ভাষা নামে পরিচিত হয়। তিনি, হেনরি টমাস কোলব্রুক এবং নাথানিয়েল হ্যালহেড-এর সঙ্গে ১৭৮৪ সালে এশিয়াটিক সোসাইটি অব বেঙ্গল প্রতিষ্ঠিত করেন, এবং এশিয়াটিক রিসার্চ নামে একটি জার্নাল প্রকাশ করেন।

তথ্যসূত্র

আরো পড়ুন 
 Campbell, Lyle. (1997). American Indian languages: The historical linguistics of Native America. New York: Oxford University Press. .
 Cannon, Garland H. (1964). Oriental Jones: A biography of Sir William Jones, 1746–1794. Bombay: Asia Pub. House Indian Council for Cultural Relations.
 Cannon, Garland H. (1979). Sir William Jones: A bibliography of primary and secondary sources. Amsterdam: Benjamins. .
 Cannon, Garland H.; & Brine, Kevin. (1995). Objects of enquiry: Life, contributions and influence of Sir William Jones. New York: New York University Press. .
 Franklin, Michael J. (1995). Sir William Jones. Cardiff: University of Wales Press. .
 Jones, William, Sir. (1970). The letters of Sir William Jones. Cannon, Garland H. (Ed.). Oxford: Clarendon Press. .
 Mukherjee, S. N. (1968). Sir William Jones: A study in eighteenth-century British attitudes to India. London, Cambridge University Press. .
 Poser, William J. and Lyle Campbell (1992). Indo-european practice and historical methodology, Proceedings of the Eighteenth Annual Meeting of the Berkeley Linguistics Society, pp. 214–236.
 The 1911 Encyclopædia Britannica, 11th ed. Sir William Jones

বহিঃসংযোগ 

 Urs App: William Jones's Ancient Theology. Sino-Platonic Papers Nr. 191 (September 2009) (PDF 3.7 Mb PDF, 125 p.; includes third, sixth, and ninth anniversary discourses)
 The Third Anniversary Discourse, On The Hindus
 Caissa or The Game at Chess; a Poem. 
 On William Jones, his pen name Yunis Uksfardi, Oxford and the Persian Language
 The principles of government; in a dialogue between a scholar and a peasant. (London?; 1783)

ইংরেজ ভাষাতাত্ত্বিক
১৭৪৬-এ জন্ম
১৭৯৪-এ মৃত্যু
এশিয়াটিক সোসাইটির সভাপতি
ওয়েলশ বংশোদ্ভূত ইংরেজ ব্যক্তি
ব্রিটিশ নৃবিজ্ঞানী
ব্রিটিশ ভারততত্ত্ববিদ
ব্রিটিশ প্রাচ্যবিদ
ভারতীয় বিদ্যালয় ও কলেজের প্রতিষ্ঠাতা
রয়েল সোসাইটির সভ্য
রয়েল সোসাইটি অব এডিনবার্গের সভ্য
নাইটস ব্যাচেলর
কলকাতার পণ্ডিত
ওয়েস্টমিনস্টারের ব্যক্তি
ইভান স্যাগ

ইভান স্যাগ () একজন মার্কিন ভাষাবিজ্ঞানী। ১৯৪৯ সালে তিনি জন্মগ্রহণ করেন। ২০১৩ সালে মৃত্যুবরণ করেন। তিনি স্ট্যানফর্ড বিশ্ববিদ্যালয়ে অধ্যাপনা করতেন। তিনি বাক্যতত্ত্বের হেড-ড্রিভেন ফ্রেজ স্ট্রাকচার গ্রামার তত্ত্বের প্রবর্তক হিসেবে বিশেষ পরিচিত।

তথ্যসূত্র

বহিঃসংযোগ 
 ইভান স্যাগের ব্যক্তিগত ওয়েবপেজ

মার্কিন ভাষাবিজ্ঞানী
ইউনিভার্সিটি অভ রচেস্টারের প্রাক্তন শিক্ষার্থী
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
১৯৪৯-এ জন্ম
২০১৩-এ মৃত্যু
রচেস্টার বিশ্ববিদ্যালয়ের প্রাক্তন শিক্ষার্থী
ক্যালিফোর্নিয়ায় ক্যান্সারে মৃত্যু